钦定古今图书集成/明伦汇编/官常典/第071卷 > 南康侯子恪
## 钦定古今图书集成/明伦汇编/官常典/第071卷 > 南康侯子恪

按《南史齐豫章文献王传》：“文献王嶷子子恪，字景冲，
永明中，以王子封南康县侯。年十二，和从兄司徒竟
陵王子良高松赋，卫军王俭见而奇之。建武中为吴
郡太守。及大司马王敬则于会稽反，奉子恪为名，而
子恪奔走，未知所在。始安王遥光劝上并诛高武诸
子孙。于是并敕竟陵王昭胄等六十馀人入永福省”，
令太医煮椒二斛，并命办数十具棺材，谓舍人沈徽
孚曰：“椒熟则一时赐死，期三更当杀之。”会上暂卧，主
书单景隽启依旨毙之，徽孚坚执曰：“事须更审。”尔夕
三更，子恪徒跣奔至建阳门，上闻惊觉曰：“故当未赐
诸侯命邪？”徽孚以答。上抚床曰：“遥光几误人事。”及见
子恪，顾问流涕，诸侯悉赐供馔。以子恪为太子中庶
子。东昏即位，为侍中。中兴二年，为相国谘议参军。梁
天监元年，降爵为子，位司徒左长史。子恪与弟子范
等尝因事入谢，梁武帝在文德殿引见，谓曰：“夫天下
之宝，本是公器，苟无期运，虽有项籍之力，终亦败亡。”
宋孝武为性猜忌，兄弟粗有令名者，无不因事鸩毒，
所遗唯景和至，朝臣之中，疑有天命而致害者，枉滥
相继，于时虽疑卿祖，无如之何。如宋明帝，本为庸常，
被免岂疑得全？又复我于时巳年二岁，彼岂知我应
有今日？当知有天命者，非人所害，害亦不能得。我初
平建康城，朝廷内外皆劝我云：“时代革异，物心须一，
宜行处分。”我于时依此而行，谁谓不可？政言“江左以
来，代谢必相诛戮，此是伤于和气，国祚例不灵长”，此
是一义。二者齐梁虽曰革代，义异往时我与卿兄弟
宗属未远，卿勿言“兄弟是亲，人家兄弟，自有周旋者
不周旋者，况五服之属邪！齐业之初，亦是甘苦共尝，
腹心在我，卿兄弟年少，理当不悉，我与卿兄弟，便是
情同一体，岂当都不念此，作行路事？”此是二义。且建
武屠灭卿门，我起义兵，非惟自雪门耻，亦是为卿兄
弟报仇。卿若能在建武永元之时拨乱反正，我虽起
樊邓，岂得不释戈推奉？我今为卿报仇，且时代革异，
望卿兄弟尽节报我耳。且我自藉丧乱，代明帝家天
下，不取卿家天下。昔刘子舆自称成帝子，光武言：“假
使成帝更生，天下亦不复”可得，况子舆乎？梁初人劝
我相诛灭者，我答之犹如向言。若苟有天命，非我所
杀，若其无运，何忽行此政？是示无度量。曹志亲是魏
武帝孙，入事晋武，为晋室忠臣，此即卿事例。卿是宗
室，情义异他方，坦然相期小待，自当知我寸心。又文
献王时，内斋直帐阉人赵叔祖，天监初入台为斋帅，

以未得用诸郎。非唯在我未宜我，亦是欲使诸郎得
安耳。但闭门高枕，后自当见我心。”叔祖即出，具宣敕
意。子恪，普通三年，累迁都官尚书。四年，转吏部。大通
二年，出为吴郡太守，卒官。谥曰恭。子子恪兄弟十六
人并入梁。有文学者子恪、子质、子显、子云、子晖。子恪
常谓所亲曰：“史文之事，诸弟备之矣，不烦吾复牵率。
但退食自公，无过足矣。”子恪亦涉学，颇属文，随弃其
本，故不传。文集。